Abja-Paluoja 18. oktoober 2022 nr 899

**Projekteerimistingimuste andmine detailplaneeringu**

**puudumisel avatud menetlusena**

RIBBON CONSULT OÜ (reg kood 14355215) on esitanud avalduse projekteerimistingimuste saamiseks Viljandi maakonnas, Mulgi vallas Polli külas Longi tee 1 (katastritunnus 60001:001:0580) Mulgi vallale kuuluva hooldekodu (ehr kood 117007306) laiendamise üle 33% esialgsest mahust. Detailplaneering Longi tee 1, Mulgi vald puudub. Kehtib Karksi valla üldplaneering mis on kehtestatud Karksi Vallavolikogu 21.06.2006 määrusega nr 17. Taotluse eest on tasutud riigilõiv riigilõivu seaduses sätestatud korras.

Võttes aluseks ehitusseadustiku § 27 lg 2 punkti 2, et projekteerimistingimuste andmine ei oleks vastuolus õigusaktide, isikute õiguste või avaliku huviga ja ehitusseadustiku § 31 punkti 1, kus pädev asutus otsustab projekteerimistingimuste andmise menetluse korraldamise avatud menetlusena ning planeerimisseaduse § 125 punktist 5, kus kohaliku omavalitsuse üksus võib lubada detailplaneeringu koostamise kohustuse korral detailplaneeringut koostamata püstitada või laiendada projekteerimistingimuste alusel olemasoleva hoonestuse vahele jäävale kinnis-asjale ühe hoone ja seda teenindavad rajatised, kui:
1) ehitis sobitub mahuliselt ja otstarbelt piirkonna väljakujunenud keskkonda, arvestades sealhulgas piirkonna hoonestuslaadi;
2) üldplaneeringus on määratud vastava ala üldised kasutus- ja ehitustingimused, sealhulgas projekteerimistingimuste andmise aluseks olevad tingimused, ning ehitise püstitamine või laiendamine ei ole vastuolus ka üldplaneeringus määratud muude tingimustega ning haldusmenetluse seaduse § 5 lg 2; § 7 lg 1; § 31 p 1 lg 3 ja Mulgi Vallavolikogu määruse nr 47 „Planeerimisseaduse ja ehitusseadustiku rakendamine Mulgi vallas“ § 3 punkti 9 alusel,

Mulgi Vallavalitsus annab k o r r a l d u s e:

1. Korraldada Mulgi vallas Polli külas Longi tee 1 (katastritunnus 60001:001:0580) Mulgi vallale kuuluva hooldekodu (ehr kood 117007306) laiendamise üle 33% esialgsest mahust projekteerimistingimuste väljastamisel avatud menetlus.
2. Ehitus- ja majandusspetsialistil korraldada haldusakti resolutiivosa avaldamine kohalikus lehes.
3. Korraldus jõustub teatavaks tegemisest.
4. Käesoleva korralduse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates korralduse teatavaks tegemisest.

Imre Jugomäe

 Vallavanem Milja Janson

 vallasekretär

 Saata:

1. Koostaja: ehitus- ja majandusspetsialist Arvids Tisler arvids.tisler@mulgivals.ee